CELEX: 62011TO0552
Language: el
Date: 2011-12-14 00:00:00
Title: Διάταξη του Προέδρου του Γενικού Δικαστηρίου της 14ης Δεκεμβρίου 2011.#Λητώ Μαιευτικό Γυναικολογικό και Χειρουργικό Κέντρο ΑΕ κατά Ευρωπαϊκής Επιτροπής.#Ασφαλιστικά μέτρα - Χρηματοοικονομική συνδρομή - Χρεωστικό σημείωμα για την ανάκτηση χρηματοοικονομικής συνδρομής - Αίτηση αναστολής εκτελέσεως - Μη τήρηση των τυπικών προϋποθέσεων - Απαράδεκτο.#Υπόθεση T-552/11 R.

Διάταξη του Προέδρου του Γενικού Δικαστηρίου της 14ης Δεκεμβρίου 2011 – Λητώ Μαιευτικό Γυναικολογικό και Χειρουργικό Κέντρο
            κατά Επιτροπής
      (Υπόθεση T-552/11 R)
      «Ασφαλιστικά μέτρα – Χρηματοοικονομική συνδρομή – Χρεωστικό σημείωμα για την ανάκτηση χρηματοοικονομικής συνδρομής – Αίτηση αναστολής εκτελέσεως – Μη τήρηση των τυπικών προϋποθέσεων – Απαράδεκτο»
      1.                     Ασφαλιστικά μέτρα – Τυπικά στοιχεία – Υποβολή των αιτήσεων – Συνοπτική έκθεση των προβαλλόμενων ισχυρισμών – Νομικοί ισχυρισμοί
            μη εκτεθέντες στο εισαγωγικό δικόγραφο και στα υπομνήματα – Γενική παραπομπή σε άλλα έγγραφα – Απαράδεκτο (Άρθρα 278 ΣΛΕΕ
            και 279 ΣΛΕΕ· Κανονισμός Διαδικασίας του Γενικού Δικαστηρίου, άρθρα 44 § 1, στοιχείο γ΄, και 104 § 3) (βλ. σκέψεις 8, 10-11,
            19)
      2.                     Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Fumus boni juris – Επείγον – Σοβαρή
            και ανεπανόρθωτη ζημία – Σωρευτικός χαρακτήρας – Εξουσία εκτιμήσεως του δικαστή των ασφαλιστικών μέτρων (Άρθρα 278 ΣΛΕΕ και
            279 ΣΛΕΕ· Κανονισμός Διαδικασίας του Γενικού Δικαστηρίου, άρθρο 104 § 2) (βλ. σκέψη 9)
      3.                     Ασφαλιστικά μέτρα – Αναστολή εκτελέσεως – Προϋποθέσεις χορηγήσεως – Επείγον – Σοβαρή και ανεπανόρθωτη ζημία – Χρηματική ζημία
            – Κατάσταση δυνάμενη να θέσει σε κίνδυνο την ύπαρξη της προσφεύγουσας εταιρίας – Βάρος αποδείξεως (Άρθρο 278 ΣΛΕΕ) (βλ. σκέψεις
            13-14)
      4.                     Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Επείγον – Σοβαρή και ανεπανόρθωτη ζημία
            – Χρηματική ζημία – Ζημία η οποία είναι δυνατό να αποκατασταθεί πλήρως στο πλαίσιο της κύριας προσφυγής ή μιας αγωγής αποζημιώσεως
            – Δεν πρόκειται για ανεπανόρθωτη ζημία (Άρθρα 268 ΣΛΕΕ, 278 ΣΛΕΕ, 279 ΣΛΕΕ και 340 ΣΛΕΕ· Κανονισμός Διαδικασίας του Γενικού
            Δικαστηρίου, άρθρο 104 § 2) (βλ. σκέψη 18)
      Αντικείμενο
      
         
               Αίτηση αναστολής εκτελέσεως του χρεωστικού σημειώματος της 9ης Σεπτεμβρίου 2011 που εξέδωσε η Επιτροπή για την ανάκτηση του
                  καταβληθέντος στο πλαίσιο χρηματοοικονομικής συνδρομής προς στήριξη προγράμματος ιατρικών ερευνών ποσού των 83 001,09 ευρώ.
               
            Διατακτικό
      Ο Πρόεδρος του Γενικού Δικαστηρίου διατάσσει:
      
         
                  1)
               
               
                  
               
               
                  	Απορρίπτει την αίτηση λήψεως ασφαλιστικών μέτρων. 
               
            
         
                  2)
               
               
                  
               
               
                  	Επιφυλάσσεται ως προς τα δικαστικά έξοδα.